Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo Europos parlamento ir Tarybos direktyva iš dalies keičianti Direktyvą 2002/59/EB, įdiegiančią Bendrijos laivų eismo stebėsenos ir informacijos sistemą iš dalies keičianti(s) Komisijos Pasiūlymą pagal EB sutarties 250 straipsnio 2 dalį /* KOM/2008/0829 galutinis - COD 2005/0239 */





[pic] | EUROPOS BENDRIJŲ KOMISIJA | Briuselis, 26.11.2008 KOM(2008) 829 galutinis 2005/0239 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo EUROPOS PARLAMENTO IR TARYBOS DIREKTYVA iš dalies keičianti Direktyvą 2002/59/EB, įdiegiančią Bendrijos laivų eismo stebėsenos ir informacijos sistemą IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2005/0239 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo EUROPOS PARLAMENTO IR TARYBOS DIREKTYVA iš dalies keičianti Direktyvą 2002/59/EB, įdiegiančią Bendrijos laivų eismo stebėsenos ir informacijos sistemą (Tekstas svarbus EEE) 1. Įvadas EB sutarties 251 straipsnio 2 dalies trečios pastraipos c punkte numatoma, kad Komisija turi pateikti nuomonę dėl Europos Parlamento antrojo svarstymo metu pasiūlytų pakeitimų. Toliau pateikiama Komisijos nuomonė dėl Europos Parlamento priimtų pakeitimų. 2. PAGALBINė INFORMACIJA Perdavimo Parlamentui ir Tarybai data | 2006 m. sausio 9 d. | Ekonomikos ir socialinių reikalų komiteto nuomonės pateikimo data | 2006 m. rugsėjo 13 d. | Regionų komiteto nuomonės pateikimo data | 2006 m. birželio 15 d. | Europos Parlamento nuomonės pateikimo data (pirmasis svarstymas) | 2007 m. balandžio 25 d. | Bendrosios pozicijos priėmimo vienbalsiai data | 2008 m. birželio 6 d. | Europos Parlamento nuomonės pateikimo data (antrasis svarstymas) | 2008 m. rugsėjo 24 d. | 3. Komisijos pasiūlymo DALYKAS PASIūLYMO, KURIS YRA TREčIOJO SAUGIOS LAIVYBOS PAKETO DALIS, TIKSLAS – PAPILDYTI, PATOBULINTI IR PAAIšKINTI šIUOS DABARTINėS DIREKTYVOS 2002/59/EB PUNKTUS: - Dabartinės direktyvos nuostatų dėl nelaimės ištiktų laivų priėmimo prieglobsčio vietose išaiškinimas ir sugriežtinimas. Reikia įdiegti nelaimės ištiktų laivų priėmimo prieglobsčio vietose principą, kuris būtų netaikomas, jeigu įvertinus padėtį būtų padaryta kitokia išvada. Taip pat reikia užtikrinti, kad būtų aiškiai apibrėžtos nepriklausomos institucijos, atsakingos už tinkamiausios prieglobsčio vietos nustatymą, ir kad jos disponuotų pakankamais ištekliais, reikalingais skubiam sprendimui priimti, įskaitant tikslią informaciją apie pakrantės zonas, kurios gali būti naudojamos kaip prieglobsčio vietos. - Įvedama prievolė įrengti įrangą (AIS – automatinio identifikavimo sistemas), kuri padėtų automatiškai atpažinti ilgesnius kaip 15 m. žvejybos laivus. Ši įranga padės, visų pirma prekybos laivams, geriau identifikuoti žvejybos laivus, nustatyti jų buvimo vietą ir sumažinti avarijų, kuriose jie neretai nukenčia, riziką. - Įdiegiamas visuotinis naudojimasis telematiniu keitimosi duomenimis tinklu SafeSeaNet . Ši Komisijos išplėtota ir Europos jūrų saugos agentūros naudojama sistema padės laivybos institucijoms gauti tikslią informaciją apie laivų ir jų krovinių judėjimą. - Įvedami krovinių siuntėjų įsipareigojimai laivų kapitonams teikti išsamią informaciją apie krovinius. Tai padės, geriau išmanant produktų fizines ir chemines savybes, veiksmingiau kovoti su tarša. - Įvedamos nuostatos, įpareigojančios pakrantės valstybes imtis priemonių siekiant sumažinti pavojų, kurį laivybai gali kelti ledo formavimasis kai kuriose Europos Sąjungos šiaurinėse laivybos zonose. Šis klausimas ypač svarbus turint omenyje rizikos padidėjimą išaugus Baltijos jūra vežamam naftos kiekiui. 4. Komisijos nuomonė dėl Europos Parlamento siūlomų pakeitimų 4.1. Pakeitimai, kuriems Komisija pritarė 4.1.1. Pakeitimai, kuriems Komisija visiškai pritarė Komisija pritarė šiems pakeitimams: - pakeitimams, kuriais tobulinamas Komisijos pasiūlymas dėl prieglobsčio vietų, susijusius su laivų priėmimo prieglobsčio vietose planais (8, 41, 42 pakeitimai) ir su draudimu (52 pakeitimas). - kai kuriems pakeitimams, susijusiems su Europos tolimojo plaukiojimo laivų sekimo duomenų valdymo centro LRIT sukūrimu (13 pakeitimas), keitimosi laivybos informacija tinklu SafeSeaNet (11 ir 55 pakeitimai), sąžiningu elgesiu su jūrininkais (6 ir 24 pakeitimai), laivyba esant ledui (37 pakeitimas), reikalavimais, taikomais laivais vežamoms pavojingoms prekėms (34 pakeitimas). - pakeitimams, susijusiems su komitologija, atitikimo lentelėmis ir direktyvos įsigaliojimu (16, 57 ir 59 pakeitimai). - 17, 19, 20, 22, 23, 25, 27, 44, 45, 46, 48, 49, 50 ir 51 pakeitimams, į kuriuos įtrauktos nuostatos, paimtos iš pasiūlymo dėl direktyvos dėl laivų savininkų civilinės atsakomybės ir finansinių garantijų – kitos trečiojo paketo dalies, kuriai antrojo svarstymo Europos Parlamente dieną Taryba dar nebuvo pritarusi. Komisija pažymi, kad politinis susitarimas dėl šio pasiūlymo pasiektas 2008 m. spalio 9 d. Tarybos posėdyje. 4.1.2. Pakeitimai, kuriems Komisija pritarė iš dalies Komisija iš dalies pritarė šiems pakeitimams: - 10 ir 53 pakeitimams dėl ekonominių nuostolių kompensavimo nelaimės ištiktus laivus priimantiems uostams. Komisija visiškai remia vieną iš tikslų – pabrėžti, kaip svarbu, kad valstybės narės ratifikuotų ir (arba) taikytų tarptautines konvencijas dėl taršos padarytos žalos atlyginimo. Tačiau valstybių narių pareiga atlyginti visas išlaidas ir nuostolius, susijusius su priėmimu, yra per didelė ir sukelia praktinių teisinių problemų. Komisijos nuomone, pageidautina, kad valstybės narės turėtų teisinį pagrindą, leidžiantį atlyginti tokius nuostolius, jeigu to prireiktų. - 38 pakeitimu siekiama įpareigoti valstybes nares laikytis Tarptautinės jūrų organizacijos nuostatų dėl sąžiningo elgesio su jūrininkais. Komisijos nuomone, į šias gaires valstybės narės turėtų atsižvelgti, bet būtų sudėtinga jas padaryti privalomas Bendrijos teisėje, nes jos iš esmės susijusios su teismo bei baudžiamuoju procesais ir neturi tiesioginių sąsajų su direktyvos tikslais. - Komisija neprieštarauja 15 pakeitimo dėl komitologijos procedūros taikymo srities tikslams. Tačiau šis pakeitimas daug kur sutampa su Direktyvos 2002/59/EB 27 ir 28 straipsniais ir į jį turėtų būti atsižvelgiama vadovaujantis šiais straipsniais. 4.1.3. Pakeitimai, kuriems pritarta iš principo ir (arba) su sąlyga, kad jie bus performuluoti - 2 pakeitimas dėl artimojo plaukiojimo laivų stebėsenos sistemų (AIS) ir žuvininkystės kontrolės sistemų (VMS) integravimo. - 5, 7, 9, 26, 39 ir 43 pakeitimai, konkrečiai susiję su sprendimų dėl laivų priėmimo prieglobsčio vietose ir prieglobsčio vietų planų priėmimo procesais. - 12, 28 ir 30 pakeitimai dėl Europos LRIT duomenų valdymo centro sukūrimo, kuris padėtų stebėti tolimojo plaukiojimo laivus su ES valstybių narių vėliavomis, plaukiojančius ES pakrantėmis. - 1, 3, 14, 35 ir 56 pakeitimai, susiję su informacijos, gaunamos taikant šią direktyvą – laivų perduodamos pasinaudojant AIS arba LRIT įranga, arba valstybių narių perduodamos per Bendrijos keitimosi laivybos duomenimis tinklą SafeSeaNet – konfidencialumu. - 54 pakeitimas, padėsiantis, remiantis direktyvos III priedo nuostatomis, išplėtoti Bendrijos keitimosi laivybos duomenimis tinklo SafeSeaNet sudedamąsias dalis. - 18 pakeitimas dėl informacijos, gaunamos taikant laivybos saugos direktyvą, panaudojimo. - 4 pakeitimas, kuriuo siekiama sugriežtinti statybos ir techninės priežiūros taisyklių laikymosi kontrolę laivybos esant ledui atvejais. - 21 pakeitimas, kuriuo siekiama įpareigoti laivus informuoti pakrančių institucijas apie bet kokį turimą degalų kiekį. - 31, 32 ir 33 pakeitimai, kuriais sugriežtinamos direktyvos nuostatos dėl nurodymų, kuriuos krovinio siuntėjas turi pateikti į laivą kraunant pavojingus ar taršius krovinius. - 29 pakeitimas, kuriuo siekiama palengvinti reikalavimą teikti pranešimus apie atvykimą reguliarias paslaugas teikiantiems ir Bendrijos uostais besinaudojantiems laivams. 4.2. Pakeitimai, kuriuos Komisija atmetė Nė vienas pakeitimas neatmestas. 5. IšVADA Atsižvelgdama į EB sutarties 250 straipsnio 2 dalį, Komisija iš dalies keičia pasiūlymą taip, kaip pirmiau išdėstyta.